Εξαιρετικό κατάλυμα σε όλους ανεξαιρέτως τους τομείς. Οι οικοδεσπότες σε σκλαβώνουν με τη φιλοξενία τους, παρότι φτάσαμε αρκετές ώρες νωρίτερα, μας συνάντησε η Βαρβάρα και μας έδωσε το κλειδί για το υπέροχο σπίτι, ακριβώς όσο όμορφο φαίνεται στις φωτογραφίες. Απόλυτα λειτουργικό, πλήρως -και πέραν του δέοντος- εξοπλισμένο, δεν μας έλειψε απολύτως τίποτα, τεράστιοι χώροι, πεντακάθαρο όσο κανένα άλλο κατάλυμα έχουμε επισκεφθεί ποτέ. Σε τι να πρωτοαναφερθώ, στις σίτες στα παράθυρα, στη νόστιμη χειροποίητη μαρμελάδα, τα κεράσματα καλωσορίσματος, τα φρέσκα αυγά και σταφύλια του κ.Γιάννη, το εξωτερικό ντους στην ύπαιθρο,το δροσερό τραπεζάκι στην αυλή με τη μαγευτική θέα...
Ευχαριστούμε από καρδιάς για την υπέροχη διαμονή και το συστήνουμε ανεπιφύλακτα.